|  |  |  |
| --- | --- | --- |
| ОБЩИНА Х И Т Р И Н О 9780 Хитрино, ул.”Възраждане” № 45 тел.: 05341 2250, факс:05341 2120 e- mail: **kmet@hitrino.org** |  | MUNICIPALITY OF H I T R I N O Bulgaria, 9780 Hitrino, 45 Vazrazhdane Str. tel.: 05341 2250, fax.: 05341 2120 e-mail: **kmet@hitrino.org** |

**На основание чл.26, ал.4 от ЗНА, във връзка с чл.77 от АПК, в 30-дневен срок от настоящото публикуване на НАРЕДБА ЗА ОПРЕДЕЛЯНЕТО РАЗМЕРА НА МЕСТНИТЕ ДАНЪЦИ НА ТЕРИТОРИЯТА НА ОБЩИНА ХИТРИНО на Интернет страницата на Община Хитрино, на всички заинтересовани страни се предоставя възможност да изразят своите становища и да дават предложения по изготвения проект, в срок до 14.04.2025 г. включително, в деловодството на общинската администрация или на e-mail:** **n.raim@hitrino.bg**

**М О Т И В И**

**ПРОЕКТЪТ на НАРЕДБА ЗА ИЗМЕНЕНИЕ И ДОПЪЛНЕНИЕ НА НАРЕДБА ЗА ОПРЕДЕЛЯНЕТО РАЗМЕРА НА МЕСТНИТЕ ДАНЪЦИ НА ТЕРИТОРИЯТА НА ОБЩИНА ХИТРИНО**

**1. Причини, налагащи приемането на подзаконовия нормативен акт:**

Причините за изменение на Наредбата за определяне размера на местните данъци на територията на Община Хитрино са продиктувани от една страна от промени в ставките на данъците, а от друга страна от необходимостта от приети изменения в Закона за местните данъци и такси, Закон за въвеждане на еврото в Република България и нуждата от синхронизиране на текстовете на Наредбата със Закона за местни данъци и такси.

С проекта за промяна се предлага промяна в действащата наредба, касаещи данъците. С оглед направените разчети от предходни години, касаещи приходите и разходите на Община Хитрино, се налага извода, че е необходимо да бъдат коригирани ставките на данъците, които Община Хитрино събира. Друг основен фактор за изменение и допълнение на Наредбата за определяне на размера на данъците на територията на Община Хитрино е въвеждането на еврото, като официална валута и двойното обозначаване на цените в периода на едновременно обръщение на двете парични единици.

Административните органи са задължени да приспособят съдържанието на образците на документи и на издаваните от тях актове, съдържащи финансова информация, след установяване на неотменимо фиксираният валутен курс между еврото и лева.

**2. Цели които се поставят с предлаганият проект на Наредба:**

Целта на наредба е да се синхронизират текстовете на действащата наредба с измененията в Закона за местните данъци и такси, Законът за въвеждане на еврото в Република България, както и да се коригират данъчните ставки по отношение на данъците. Цели се да се постигне максимална актуалност на текстовете на Наредбата и премахване на противоречията с нормативните актове от по-висока степен и адаптация към тях

Сумите за данъците са съобразени с действащото законодателство и осигуряване на спокойно преминаване към единната европейска валута, след решение на Съвета на ЕС.

**3. Очаквани резултати от приемането на предлагания проект на Наредба:**

- синхронизация на действащата наредба с текстовете на Закона за местните данъци и такси и Законът за въвеждане на еврото в Република България

- генериране на приходи, които позволяват покриване на разходите на общината;

**4.Финансови средства необходими за прилагането на Наредбата:**

За прилагане на нормативната уредба не са необходими финансови и други средства, различни от тези, осигуряващи прилаганато на действащата в момента Наредбата за определяне размера на местните данъци на територията на Община Хитрино.

**5. Анализ за съответствие с правото на Европейския съюз и Република България:**

Предлаганият проект на Наредба е разработен в съответствие с Закона за въвеждане на еврото в Република България, Закон за местни данъци и такси, Европейското законодателство, Европейската харта за местно самоуправление и Директивите на Европейската общност, свързани с тази материя.

Европейското законодателство е изградено върху водещите принципи на откритост, публичност и граждански контрол върху дейността на местните власти, което съответства на целите, поставени с предлаганата наредба. Настоящата Наредба е подзаконов нормативен акт и нейните разпоредби са в съответствие с нормативните актове от по-висока степен, както и с тези на европейското законодателство.

Проектът на Наредбата ще бъде разгледан и обсъден на заседание на Общински съвет Хитрино.

**НУРИДИН ИСМАИЛ /П/**

*Кмет на Община Хитрино*